ואנקמה

וְאִנָּקְמָה: סיפורו של הטרור היהודי הוא ספר מאת העיתונאי הישראלי רועי שרון העוסק בטרור יהודי בישראל. הספר יצא לאור ב-30 באפריל 2023 בהוצאת כנרת, זמורה, דביר.

== רקע ויציאה לאור ==
העיתונאי הישראלי רועי שרון שימש ככתב המתנחלים של עיתון מעריב, ככתב השטחים של ערוץ 10 וכיום משמש ככתב וכפרשן לענייני צבא וביטחון של כאן 11. בספר סוקר שרון את הטרור היהודי בישראל; את המניעים לפעולות הטרור, שיטות הפעולה, אישים מרכזיים, את הקרב שמנהלים מולם אנשי המחלקה היהודית של שירות הביטחון הכללי ואת שיטות החקירה תוך שהוא חושף מסמכים ופרטים בפרסום ראשון. פרקי הספר עוסקים בין השאר בטבח מערת המכפלה, מחתרת בת עין, פעולת תג מחיר, הפיגוע בדומא, חתונת השנאה, רצח מוחמד אבו ח'דיר ופרשת עאישה א-ראבי. הספר, שנכתב בידי שרון ונערך בידי יקיר אלקריב, יצא לאור ב-30 באפריל 2023 על ידי חברת ההוצאה כנרת זמורה ביתן דביר. את התחקיר לספר ביצעה העיתונאית כרמל דנגור<ref></ref><ref></ref><ref name=":0"></ref><ref></ref><ref></ref>.

שרון אמר כי הוא חלם על הספר יותר מעשור, כאשר משנת 2007 עד 2017 עסק בליקוט חומרים בנושא<ref></ref>. על תהליך כתיבת הספר התבטא:

שם הספר לקוח מתוך פסוק בספר שופטים: <ref></ref><ref></ref><ref></ref>. הפסוק הוא גם חלק מהשיר "זכרני נא" שהושר בחתונת השנאה אשר נחשפה לתקשורת על ידי שרון<ref name=":3"></ref>.

== קבלה וביקורת ==
החוקר תומר פרסיקו שיבח את דרך הגשת התוכן והפרטים בספר אך ציין את העובדה שהספר מתעלם מהתפיסות האמוניות והתאולוגיות שעומדות מאחורי התופעות והמקרים השונים שמתוארים בו. מתוך הספר הגיע פרסיקו למסקנה כי אם לפני קום המדינה שימש הטרור היהודי ככלי להפלת המנדט הבריטי ולהקמת מדינת לאום יהודית בארץ ישראל, במאה ה-21 משמש הטרור ככלי להפלת ממשלת ישראל ולהקמת מדינת הלכה<ref></ref>.

ההיסטוריון אדם רז כתב בהארץ כי תופעת הטרור המתנחלי רחוקה מפיענוח בספר ואנקמה, ובעוד שרון מתיימר לסקר את סיפורו של הטרור היהודי, בפועל הוא מתעלם מהאלימות היומיומית שמפעילים מתנחלים כלפי פלסטינים, מדלג על מוקדי הכוח שמאפשרים את המעשים. בכך לשיטתו, מסייע שרון לנרמל את טרור המתנחלים. רז תהה האם ההסבר לכך טמון בעובדה שבצעירותו התחנך שרון במוסדות של הציונות הדתית וגדל בהתנחלות קרני שומרון<ref></ref><ref></ref><ref></ref>.

נדב שרגאי מישראל היום ציין כי חידושו הגדול של הספר הוא שטרור יהודי בישראל כבר אינו יוצא דופן כבעבר. הוא שיבח את היצמדותו של שרון לעובדות, הפרדתו בין עיקר לטפל והבאת מידע חדש על הפרשיות. לדבריו, חלקים מהספר נקראים כמעט כסרט אקשן שכולל פשעים, יריות, אלימות, מרדפים וחקירות, בעוד את החלקים הקשים לקריאה, כדוגמת רצח שלושת הפועלים על ידי אשר ויזגן, תיאר כקרובים לצפייה בסרט אימה. הוא הוסיף כי מורגש חסרונם של אינדקס ורשימה מסודרת של מקורות ומראי מקום בספר<ref></ref>.

הסופרת והעיתונאית אמילי עמרוסי עסקה בספר בתוכניתה ברשת ב' ואמרה כי הספר משרטט את גבולות תופעת הטרור היהודי, בעוד שבאולפני החדשות זה נשמע לעיתים רשימה לא נגמרת של ג’ק טייטל וברוך גולדשטיין, "ואנקמה" סוקר את התופעה מאז שנות ה-90<ref name=":1"></ref>.

העיתונאי עמית סגל כתב כי "במדד הסיפורים המשוגעים פר עמוד, יש מעט מאוד ספרים שמתקרבים ל'ואנקמה'"<ref name=":2"></ref>, ועמוס הראל מעיתון הארץ ציין כי זהו ספר בעל שם לא שגרתי<ref></ref>.

ההיסטוריון ד"ר יגיל הנקין מבקר את הספר מכמה כיוונים. לדבריו, בספר ישנה הטיה ברורה 'לטובת' המחלקה היהודית בשב"כ. תקלותיו של הארגון אינן מובלטות, והאשמה בכשלונותיו הרבים מוטלת בדרך כלל על גורמים אחרים. הספר מתעלם מפרשיות חמורות שהארגון היה מעורב בהן, וגם כשהוא מציין בעיות ואף מעשים פליליים הוא איננו מתמקד בהם. מהמסופר בספר עולה כי מדובר בגוף כושל, שלמרות המשאבים והמאמצים הרבים הניב כמות הודאות והרשעות אפסית. "יש פער בין ההצהרות הגדולות ותיאורי המתח בספר, לבין ההצלחות המינוריות למדי". ביקורת נוספת היא, שעל אף כותרת המשנה של הספר 'סיפורו של הטרור היהודי', בפועל הספר נמנע מלנתח את התופעה, ומעדיף להתמקד באנקדוטות. הספר גם לא מצליח להראות כי מדובר אכן בתופעה רחבה, ולא בקומץ פעילים שחלקם 'זאבים בודדים'. ובניגוד לדבריו של שרון בראיונות עיתונאיים כי בשנים האחרונות האלימות הלאומנית הפכה לגיטימית במיינסטרים הדתי, מהספר עולה תמונה הפוכה לחלוטין<ref>[https://hashiloach.org.il/i-will-revenge/ מאמר] בכתב העת השילוח, גיליון 36, אדר שני תשפ"ד, מרץ 2024.</ref>.

=== קבלה פוליטית ===
חבר הכנסת לשעבר משה פייגלין ביקר את הטרמינולוגיה של שרון וטען כי המושג "טרור יהודי" איננו באמת קיים, והתופעות ששרון מתאר ראויות להיקרא "פשע יהודי"<ref name=":1" /><ref></ref><ref name=":2" />. שרון מצדו הגיב כי מי שמכחיש את הטרור היהודי, בעצם מנסה להרחיק מעצמו את התופעה, מחשש שאם יודה בקיומה, הוא אולי ירגיש חלק מזה<ref name=":3" />.

בדיון חירום על שילוב השב"כ במאבק בפשיעה בחברה הערבית בהשתתפות חברי ממשלה, לאחר שהשר לביטחון לאומי איתמר בן גביר הטיל ספק בקיומו של טרור יהודי המליץ לו ראש השב"כ רונן בר לקרוא את ספרו של רועי שרון ולהיווכח עם האתגרים בהם השב"כ נאלץ להתמודד בהקשר זה<ref></ref><ref></ref>.

נשיא מדינת ישראל, יצחק הרצוג, אמר כי "זה ספר חשוב מאד ואמיץ על נושא כואב ומטריד שעלינו להכיר במסוכנותו ולפעול למיגורו"<ref></ref>.

== ראו גם ==
* חתונת השנאה#תיעוד האירוע

== לקריאה נוספת ==
* 

== קישורים חיצוניים ==
* 

== הערות שוליים ==

**
קטגוריה:ספרי עיון בעברית